FI Euroopan unionin virallinen lehti L 340/36

EUROOPAN PARLAMENTIN PÄÄTÖS,

tehty 27 päivänä huhtikuuta 2006,

vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka V — Tilintarkastustuomioistuin

(2006/813/EY)

EUROOPAN PARLAMENTTI, joka

— ottaa huomioon Euroopan unionin yleisen talousarvion varainhoitovuodeksi 2004 (1),

— ottaa huomioon Euroopan yhteisöjen lopullisen tilinpäätöksen varainhoitovuodelta 2004 — Nide III (N6-0027/2005 — C6-0361/2005),

— ottaa huomioon tilintarkastustuomioistuimen vuosikertomuksen varainhoitovuodelta 2004 sekä kertomuksen liitteinä olevat tarkastettujen toimielinten vastaukset (2),

— ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (3),

— ottaa huomioon neuvoston 14. maaliskuuta 2006 antaman suosituksen (5971/2006 — C6-0092/2006),

— ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,

— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50, 86, 145, 146 ja 147 artiklan,

— ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),

— ottaa huomioon työjärjestyksen 71 artiklan ja liitteen V,

— ottaa huomioon talousarvion valvontavaliokunnan mietinnön (A6-0113/2006),

1. myöntää tilintarkastustuomioistuimen pääsihteerille vastuuvapauden talousarvion toteuttamisesta varainhoitovuonna 2004;

2. esittää huomautuksensa oheisessa päätöslauselmassa;

3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle, Euroopan oikeusasiamiehelle, Euroopan tietosuojavaltuutetulle ja Luxemburgin suurherttuakunnan hallitukselle sekä huolehtimaan niiden julkaisemisesta Euroopan unionin virallisessa lehdessä (L-sarja).

Puhemies Josep BORRELL FONTELLES Pääsihteeri Julian PRIESTLEY

(1) EUVL L 53, 23.2.2004.

(2) EUVL C 301, 30.11.2005, s. 1.

(3) EUVL C 301, 30.11.2005, s. 9.

(4) EYVL L 248, 16.9.2002, s. 1.

(5) EYVL L 356, 31.12.1977, s. 1.

FI Euroopan unionin virallinen lehti L 340/37

EUROOPAN PARLAMENTIN PÄÄTÖSLAUSELMA,

joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka V — Tilintarkastustuomioistuin

EUROOPAN PARLAMENTTI, joka

— ottaa huomioon Euroopan unionin yleisen talousarvion varainhoitovuodeksi 2004 (1),

— ottaa huomioon Euroopan yhteisöjen lopullisen tilinpäätöksen varainhoitovuodelta 2004 — Nide III (N6-0027/2005 — C6-0361/2005),

— ottaa huomioon tilintarkastustuomioistuimen vuosikertomuksen varainhoitovuodelta 2004 ja kertomuksen liitteinä olevat tarkastettujen toimielinten vastaukset (2),

— ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (3),

— ottaa huomioon neuvoston 14. maaliskuuta 2006. antaman suosituksen (5971/2006 — C6-0092/2006),

— ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,

— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50, 86, 145, 146 ja 147 artiklan,

— ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),

— ottaa huomioon työjärjestyksen 71 artiklan ja liitteen V,

— ottaa huomioon talousarvion valvontavaliokunnan mietinnön (A6-0113/2006),

1. toteaa, että Euroopan tilintarkastustuomioistuimen vuonna 2004 hallinnoima budjetti oli määrältään 96 925 410 EUR ja että sen käyttöaste oli 81,5 prosenttia;

2. palauttaa mieleen, että tilintarkastustuomioistuimen vuoden 2004 tilit tarkasti ulkopuolinen tilintarkastusyhtiö, KPMG (6), joka päätti tarkastuksensa toteamalla seuraavaa: ”Käsityksemme mukaan [oheisena olevat] kirjanpitotiedot ja tilinpäätös antavat varainhoitoasetuksen ja sen säännösten soveltamista koskevien yksityiskohtaisten sääntöjen samoin kuin yleisesti hyväksyttyjen kirjanpidon periaatteiden sekä Euroopan tilintarkastustuomioistuimen sisäisten sääntöjen mukaisesti oikean ja riittävän kuvan Euroopan tilintarkastustuomioistuimen varoista ja taloudellisesta tilanteesta 31. päivänä joulukuuta 2004 sekä tilintarkastustuomioistuimen taloudellisesta tuloksesta ja tuloista ja menoista samana päivänä päättyneeltä varainhoitovuodelta.”;

3. panee kiinnostuneena merkille tilintarkastustuomioistuimen tilintarkastajien eli KPMG:n, antaman todistuksen (7), jossa ensimmäisen kerran kiinnitetään huomiota: ”tilinpäätöksen liitetietojen kohtaan 1, jossa täsmennetään, että tilintarkastustuomioistuin sovelsi 31. joulukuuta 2004 ensimmäistä kertaa kirjanpitosääntöä nro 12 ’työsuhde-etuudet’, jonka komission tilinpitäjä hyväksyi 28. joulukuuta 2004 tekemällään päätöksellä Euroopan yhteisöjen yleiseen talousarvioon sovellettavan varainhoitoasetuksen 133 artiklan mukaisesti; tilintarkastustuomioistuin kirjasi kirjanpitosääntöä noudattaen tilinpäätökseensä Euroopan tilintarkastustuomioistuimen jäsenten eläkesitoumuksista aiheutuvan varauksen ja vastaavan määrän pitkäaikaisia saamisia jäsenvaltioilta (43 689 621 EUR). Varauksen määrä perustuu Euroopan komission suorittamaan vakuutusmatemaattiseen laskelmaan.”;

4. panee merkille, että tilintarkastustuomioistuimen Luxemburgissa sijaitsevan päätoimitalon laajennusosa, jonka rakentaminen aloitettiin vuonna 2001, otettiin käyttöön lokakuussa 2003, eli ennen kesäkuuksi 2004 suunniteltua määräaikaa; toteaa lisäksi, että hankkeen kirjanpito on valmistumassa ja sitä koskeva kattava kertomus toimitetaan aikanaan budjettivallan käyttäjälle;

5. panee myös merkille KPMG:n tilintarkastuskertomuksessa taseen ulkopuolisiin sitoumuksiin sisältyneen viittauksen tilintarkastustuomioistuimen aikomukseen hankkia maata uutta laajennusta varten (K3-hanke); panee merkille, että K3-hankkeella on tarkoitus vastata tilintarkastustuomioistuimen niihin tarpeisiin, jotka Bulgarian, Romanian ja yhden muun valtion tuleva liittyminen tuo mukanaan ja joiden aiheuttamiksi kustannuksiksi on arvioitu 26 450 000 EUR (huhtikuun 2003 hinnoin) (8); panee merkille tilintarkastustuomioistuimen tavoitteen jakaa kyseisenlaiseen hankkeeseen liittyvät riskit tasaisemmin, jotta eurooppalaiset veronmaksajat eivät niitä joutuisi viime kädessä kantamaan niin suuressa määrin; pyytää saada tietoa siitä, miten kyseinen tavoite aiotaan toteuttaa, pitäen erityisesti mielessä taloudellinen vastuu kustannusten ylittymisestä;

6. kannattaa tarjouskilpailujen järjestämistä säännöllisin väliajoin tilintarkastustuomioistuimeen kohdistuvan tilintarkastustoimeksiannon antamiseksi ulkopuoliselle yhtiölle, mutta toteaa samalla pitävänsä huolestuttavana, että muutamat harvat merkittävät tilintarkastusyhtiöt ovat päässeet hallitsevaan asemaan Luxemburgissa ja muualla; vaatii avointa, oikeudenmukaista ja parlamentille ymmärrettävää tarjouskilpailua ulkopuolisten tilintarkastajien nimeämiseksi;

7. panee merkille, että vuoden 2004 laajentumisen ja sen myötä 25-jäseniseksi kasvamisen johdosta tilintarkastustuomioistuimen organisaatiota on muutettu siten, että se koostuu nyt neljästä tilintarkastusryhmästä ja yhdestä koordinointiryhmästä; asettaa kyseenalaiseksi, onko 25 jäsentä ja näiden kabinetit käsittävä rakenne tehokkain mahdollinen käytettävissä oleva rakenne; kehottaa tilintarkastustuomioistuinta tutkimaan mahdollisuutta vähentää jäsenten lukumäärä yhteen kolmasosaan jäsenvaltioiden lukumäärästä;

8. palauttaa mieleen Yhdistyneen kuningaskunnan parlamentin ylähuoneen Euroopan unionia käsittelevän komitean Euroopan tulevaisuutta pohtivaa valmistelukuntaa koskevien neuvotteluiden yhteydessä esittämän kannan, jonka mukaan: Tilintarkastustuomioistuimen nykyistä rakennetta — 15 tasavertaista jäsentä, yksi kustakin jäsenvaltiosta, jotka tekevät päätöksensä kollegiaalisesti — on tarpeen muuttaa ja laajentumisen tapahduttua pakko muuttaa. Tuomioistuin, jossa on yli 20 päätoimista päätöksentekoon osallistuvaa jäsentä, olisi jäykkä, hidas ja tehoton. Komitean mukaan ehdotettu jaostojärjestelmä, jonka mukainen malli on sisällytetty Nizzan sopimukseen, vaikuttaa ainoastaan keinolta lisätä jäsenten lukumäärää parantamatta kuitenkaan tehokkuutta, eikä se mene riittävän pitkälle kyseisen ongelman ratkaisemiseksi;

9. palauttaa mieleen, että Strasbourgissa 14. marraskuuta 2005 pitämässään puheessa tilintarkastustuomioistuimen presidentti Hubert Weber kertoi talousarvion valvontavaliokunnalle, että tilintarkastustuomioistuimessa oli käynnissä oman organisaation ja omien menettelyiden itsearviointi, minkä jälkeen vuorossa olisi vertaisarviointi; toivoo, että ennen seuraavaa laajentumista tilintarkastustuomioistuimelle voitaisiin kehittää järkiperäisempi rakenne;

10. ehdottaa, että kyseiseen tilintarkastustuomioistuimen työmenetelmien arviointiin voitaisiin sisällyttää, yhtenä mahdollisena vaihtoehtona, Yhdistyneen kuningaskunnan parlamentin ylähuoneen tekemä ehdotus, jonka mukaan nykyinen rakenne korvattaisiin tehokkaan tilintarkastajiston tukemalla erittäin pätevällä toimeenpanevalla johtokunnalla, joka raportoi sivutoimiselle hallintoneuvostolle, jossa on yksi edustaja kustakin jäsenvaltiosta;

11. pitää tervetulleena, että vuotuinen toimintakertomus toimitetaan yhdessä valtuutetun tulojen ja menojen hyväksyjän allekirjoittaman lausuman kanssa vastuuvapauden myöntävälle viranomaiselle;

12. on kiitollinen siitä, että sisäistä tarkastustoimintaa koskeva vuosikertomus on toimitettu vastuuvapauden myöntävälle viranomaiselle, mutta pitää valitettavana, että huolimatta Euroopan parlamentin 12. huhtikuuta 2005 antaman päätöslauselman (9) 15 kohdassa esitetystä pyynnöstä kyseisessä yksisivuisessa kertomuksessa ei edelleenkään anneta selkeää kuvaa nykyisestä valvontaympäristöstä;

13. muistuttaa tilintarkastustuomioistuimen jäsenten virka-autojen käytön osalta, että 27. lokakuuta 2005 antamassaan päätöslauselmassa (10) Euroopan parlamentti kehotti tilintarkastustuomioistuinta tarkistamaan 15. kesäkuuta 2004 tekemäänsä hallinnollista päätöstä 1. marraskuuta 2005 mennessä niin, että virka-autojen käyttö yksityistarkoituksiin kielletään;

14. kehottaa tilintarkastustuomioistuinta harkitsemaan jäsenten taloudellisten etujen julkistamista tilintarkastustuomioistuimen Internet-sivustolla ja parantamaan siten osaltaan EU:n toimielinten avoimuutta; katsoo, että olisi avoimuuden kannalta suositeltavaa julkistaa tehokkaammin neuvoston asetus (ETY, Euratom, EHTY) N:o 2290/77 tilintarkastustuomioistuimen jäsenten palkkajärjestelyistä (11), mahdollisesti julkistamalla se tilintarkastustuomioistuimen Internet-sivustolla;

15. muistuttaa, että OLAFin tutkimusten perusteella erästä tilintarkastustuomioistuimen entistä jäsentä vastaan aloitettu oikeudenkäynti on ollut vireillä Luxemburgin suurherttuakunnan tuomioistuimissa jo pitkän aikaa; pitää valitettavana, että aivan liian usein OLAFin jäsenvaltioiden viranomaisille toimittamat lopulliset tutkintakertomukset pelkästään arkistoidaan välittömästi ja mihinkään enempiin toimiin ryhtymättä; on sitä mieltä, että oikeuslaitoksen hidas toiminta ei ole asianmukainen tapa käsitellä mahdollisesti arkaluonteisia tapauksia; aikoo seurata tarkasti, miten Luxemburgin oikeusviranomaiset toimivat edellä mainitussa tapauksessa.

(1) EUVL L 53, 23.2.2004.

(2) EUVL C 301, 30.11.2005, s. 1.

(3) EUVL C 301, 30.11.2005, s. 9.

(4) EYVL L 248, 16.9.2002, s. 1.

(5) EYVL L 356, 31.12.1977, s. 1.

(6) Riippumattoman tilintarkastajan antama kertomus tilintarkastustuomioistuimen varainhoitovuoden 2004 tilinpäätöksestä (EUVL C 299, 29.11.2005, s. 1).

(7) Riippumattoman tilintarkastajan antama kertomus tilintarkastustuomioistuimen varainhoitovuoden 2004 tilinpäätöksestä (EUVL C 299, 29.11.2005, s. 1).

(8) Lähde: The buildings policy of the ECA, overview and state of play -asiakirja (tilintarkastustuomioistuimen rakennuspolitiikan yleiskatsaus ja tilannearvio), syyskuu 2003.

(9) EUVL L 196, 27.7.2005, s. 47.

(10) Hyväksytyt tekstit, P6_TA(2005)0410.

(11) EYVL L 268, 20.10.1977, s. 1, asetus sellaisena kuin se on viimeksi muutettuna asetuksella (EY, Euratom) N:o 1293/2004 (EUVL L 243, 15.7.2004, s. 26).